OpenLLM-France/wikimedia huggingface dataset:
# Paco Marí Blanco

Francisco Marí Blanco, Paco Marí bezala ezaguna, (Madril, 1914ko abuztuaren 15 - Donostia, 1972ko maiatzaren 20) Madrilen jaiotako argazkilaria izan zen. Espainiako Gerra Zibilaren ondoren Donostiara joan zen bizitzera eta Pascual Marín argazkilariarekin lan egin zuen.

## Biografia

Argazkilarien familia batean jaioa, Paco Marí Madrilgo San Fernandoko Arte Ederren Errege Akademian ikasi zuen. Gerra garaian Madrilgo errepublokanoaren argazki asko egin zituen. Iruñeako Sanferminetan Maria Teresa Pacual ezagutu zuen, Pascual Marín argazkilari tuterarraren alaba. Ezkondu ziren eta 1945an Paco Marí bere aitaginarrebak Donostian zuen argazki-dendan hasi zen lanean. 1952an, Pascual Marín hil zenean, Pacok negozioa eraman zuen bera hil arte, 1972an.

## Obra

Paco Marínen lanak hedabide askotan agertu ziren, besteak beste, La Voz de España, Marca eta The Associated Press eta EFE prentsa agentzietan. Zezenzale amorratua, Ruedo aldizkariaren korrespontsala izan zen, bestetik. NODOko kameralari izan zen ere bai.
Paco Marínek Donostiako milaka argazkiak atera zituen, urte haietako testigantza garrantzitsua utzirik.

## Iruditegia

* Tren istripua Donostiako Amaran.
* Zestoako Endoiako baselizaren inaugurazioa.
* Donostiako Gobernu Militarra.
* Medikuaren etxearen inaugurazioa Zegaman.
* Donostiako udaltzainek gabonsaria biltzen. Boulevad.
* Bertsolarien txapelketa Donostiako Anoeta pilotalekuan.

## Kanpo loturak

* (Gaztelaniaz):Sansebastian.com webguneko biografia.
* Datuak: Q28658106
* Multimedia: Paco Marí / Q28658106
# Paco León

Francisco "Paco" León Barrios (Sevilla, 1974ko urriaren 4a) espainiar aktorea da, telebistan eta zineman aritutakoa. 2012an bere lehenengo filma zuzendu zuen- Carmina o revienta izenekoa- non María León bere arreba eta Carmina Barrios bere ama aktore nagusiak izan ziren.

## Filmografia
### Telebista

| Urtea | Telesaila | Pertsonaia | Oharra(k) |
| 1999 | Castillos en el aire | Lucas | Atal 1 |
| 2000 | Jet lag | | Atal 1 |
| 2001 | Moncloa, ¿dígame? | Mario | 13 atal |
| 2003-2005 | Homo zapping | Asko | 41 atal |
| 2004 | 7 vidas | Eduardo eta Luisma García | 2 atal |
| 2005-2014 | Aída | Luisma García | 237 atal |
| 2007 | Planeta Finito | Bera | Atal 1 |
| 2007 | Ácaros | | Ekoizlea |
| 2010 | El club del chiste VIP | Bera | Atal 1 |
| 2011 | El club de la comedia | Bera | Atal 1 |
| 2014 | Hable con ellas en Telecinco | Bera | Atal 1 |
| 2016 | En la tuya o en la mía | Bera | Atal 1 |

### Zinema

| Urtea | Filma | Pertsonaia | Oharra(k) |
| 2001 | Amar y morir en Sevilla | | |
| 2002 | Asalto informático | LK | Telefilm |
| 2003 | La vida mancha | Tipo | |
| 2004 | Recambios | | |
| 2005 | Reinas | Narciso | |
| 2005 | Madagascar | Álex | Ahotsa |
| 2005 | Valiant | Valiant | Ahotsa |
| 2006 | La dama boba | Maestro | |
| 2006 | Los Managers | | |
| 2008 | Sexykiller, morirás por ella | | Cameo |
| 2008 | Madagascar 2: Escape de África | Álex | Ahotsa |
| 2009 | Dieta mediterránea | Toni | |
| 2011 | No lo llames amor... llámalo X | Fermín | |
| 2012 | Carmina o revienta | | Zuzendaria |
| 2012 | Madagascar 3: Europe's Most Wanted | Álex | Ahotsa |
| 2013 | 3 bodas de más | Mikel | |
| 2014 | Carmina y amén | | Zuzendaria |
| 2016 | Kiki, el amor se hace | Paco | |
| 2016 | Embarazados | Fran | |
| 2016 | 7 años | Luis | |

## Kanpo estekak

* Datuak: Q3621855
* Multimedia: Paco León / Q3621855
# Paco Martínez Soria

Francisco Paco Martínez Soria (1902ko abenduaren 18a, Tarazona, Zaragoza – 1982ko otsailaren 26a, Bartzelona) espainiar aktore, antzerki enpresari eta zinema izar bat izan zen.

## Filmografia

| Urtea | Filma | Pertsonaia |
| 1934 | Sereno... y tormenta | |
| 1935 | Al margen de la ley | |
| 1935 | Error judicial | |
| 1936 | Diego corrientes | |
| 1938 | Alma de Dios | |
| 1941 | El difunto es un vivo | |
| 1942 | Boda accidentada | |
| 1943 | Deliciosamente tontos | |
| 1943 | El hombre de los muñecos | |
| 1943 | Piruetas juveniles | |
| 1943 | Un enredo de familia | |
| 1943 | Viviendo al revés | |
| 1951 | Almas en peligro | |
| 1951 | La danza del corazón | |
| 1951 | Fantasía española | |
| 1953 | La montaña sin ley | |
| 1956 | El difunto es un vivo | |
| 1956 | Veraneo en España | |
| 1957 | Su desconsolada esposa | |
| 1959 | Sendas marcadas | |
| 1965 | La ciudad no es para mi | |
| 1967 | ¿Qué hacemos con los hijos? | |
| 1968 | El turismo es un gran invento | |
| 1969 | Se armó el belén | |
| 1969 | Abuelo made in Spain | |
| 1969 | Don Erre que erre | |
| 1971 | Hay que educar a papá | |
| 1972 | El padre de la criatura | |
| 1973 | El abuelo tiene un plan | |
| 1974 | El calzonazos | |
| 1975 | El alegre divorciado | |
| 1976 | Estoy hecho un chaval | |
| 1977 | Vaya par de gemelos | |
| 1980 | Es peligroso casarse a los 60 | Mariano |
| 1981 | La tía de Carlos | Fermín Recuero |

## Kanpo estekak

* Paco Martínez Soria aktoreari buruzko webgunea (Gaztelaniaz)
* Paco Martínez Soria aktorearen IMDBko fitxa ikusgai (Ingelesez)
* Datuak: Q150576
* Multimedia: Paco Martínez Soria / Q150576
# Paco Ibáñez canta a los poetas latinoamericanos

Paco Ibáñez canta a los poetas latinoamericanos (Paco Ibañezek olerkari latinoamerikarrei kantatzen die) 2012an plazaratutako Paco Ibáñez kantariaren estudioko grabazioa da. Karpetaren diseinua Celeste Prietok egin zuen, horretarako Claude Viallat margolariaren lan bat erabiliz. Kantak poeta amerikar desberdinen lanetan oinarritzen dira eta ia guztiak, Alfonsin Stornirenak eta Pablo Nerudaren "La muerte de Melissenda" izan ezik, aurreko albumetan agertu ziren; besteak beste, 1977an grabatu zituen Pablo Nerudaren poema ezagunak jasotzen ditu. Dena dela, bertsio guztiak berriak dira.

## Musikariak

* Paco Ibáñez, ahotsa eta gitarra
* César Strocio, bandoneoia
* François Rabbath, kontrabaxua
* Gorka Benítez, saxoa
* Michael Nick, biolina
* Iñaki Urrutia, txarango
* Julián Córdoba, gitarra
* Esteban Vélez, gitarra

## Kantuen zerrenda

* 01 - "Me gustas cuando callas porque estás como ausente", Pablo Neruda
* 02 - "Puedo escribir los versos más tristes esta noche", Pablo Neruda
* 03 - "Todo en ti fue naufragio", Pablo Neruda
* 04 - "Te recuerdo como eras en el último otoño", Pablo Neruda
* 05 - "Inclinado en las tardes", Pablo Neruda
* 06 - "Para mi corazón basta tu pecho", Pablo Neruda
* 07 - "La muerte de Melisenda", Pablo Neruda
* 08 - "Amada", César Vallejo
* 09 - "Yo seré a tu lado", Alfonsina Storni
* 10 - "Quisiera esta tarde", Alfonsina Storni
* 11 - "Juventud divino tesoro", Ruben Darío
* 12 - "Soldadito boliviano", Nicolás Guillén

## Erreferentziak

* ↑ https://www.cancioneros.com/nd/3832/0/paco-ibanez-canta-a-los-poetas-latinoamericanos-paco-ibanez
* ↑ https://www.youtube.com/watch?v=IbDfCcVhE8M

## Kanpo estekak

* (Gaztelaniaz): Diskoari buruzko komentarioa.
* Datuak: Q65216059
# Oligoelementu

Oligoelementuak izaki bizidunek proportzio txikian duten bioelementuak dira (%0,1 baino proportzio txikiagoan). Kopuru txikian bada ere funtsezkoak dira bizitzarako, haien gabeziak asaldura larriak ekartzen baititu.
Oligoelementu askok entzimen jardueran parte hartzen dute.
Honako hauek dira aipagarrienak:
* Burdina (Fe): hemoglobina molekularen osagaia da, eta baita zitokromoena ere. Bere gabeziak anemia eragiten du.
* Iodoa (I): tiroxina eta tri-iodotironina hormonen osagaia.
* Kobaltoa (Co): B12 bitaminaren osagaia.
* Manganesoa (Mn): klorofilaren sintesian beharrezkoa da. Hainbat entzimak ere behar dute.
* Zinka (Zn): entzimen jardueran parte hartzen du eta immunitate-sistemarenean ere.
* Kobrea (Cu): immunitate-sistema bizkortzen du
* Kromoa (Cr): intsulinaren jarduera errazten du
* Fluorra (F): hortz-haginetan eta hezurretan pilatzen da
* Molibdenoa (Mo): zenbait entzimen jardueran parte hartzen du

## Kanpo estekak

* Datuak: Q11781028
# Eglestonita

Eglestonita haluro motako minerala da.

## Ezaugarriak

Eglestonita haluro mineralaren formula kimikoa hau da: ${\ce {(Hg2+2)3OCl3(OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Eglestonite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3720472
* Multimedia: Eglestonite / Q3720472
# Eglfing

Eglfing Alemaniako udalerria da. Bavaria estatuan dago, [[Weilheim-Schongau (barrutia)|Weilheim-Schongau]] barrutian. 2014an 1.019 biztanle zituen 16,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514971
* Multimedia: Eglfing / Q514971
# Eglarest

Eglarest Tolkienen legendarium ospetsuan agertzen den fikziozko toki bat da. Bere hil ondorengo lana den Silmarillionen agertzen da. Brithombarrekin batera Erdialdeko Lurraldeko Beleriand eskualdeko bi portu nagusiak dira.

## Geografia

Eglarest Falak deritzon gunean dago, Beleriand mendebaldeko kostaldean (Zirdan itsasontzien zurginak gobernatua dagoena), eta zehazkiago Nenning ibaiaren itsasoratzean, Brithombarreko portutik hegoaldera.

## Historia

Portua Eguzkiaren Lehen Aroa baino lehenago eraiki zen eta beranduago Noldor elfoak Erdialdeko Lurraldera itzuli ondoren Nargothrondeko jauna zen Finroden laguntzarekin berreraikia eta harresitua izan zen. Portuaren mendebaldeko lur zatian, Finrodek dorre bat eraiki zuen, Barad Nimras izenekoa (Adar zuriaren dorrea sindarinez) Belegaer itsasoa zaintzeko, Melkor valarrak itsasoz erasotzea pentsatzen bazuen ere. Falathrimen laguntzarekin, izen hau ematen baitzitzaien Eglaresteko eta orokorrean Faletako biztanleei, Nargothrondeko elfoek Balar uhartea esploratzeko erabili zituzten itsasontziak eraiki zituzten.
Nirnaeth Arnoediad izeneko guduaren ondoren, elfo askok Eglaresten bilatu zuten babesa, baina gudua gertatu eta urte betera, Eguzkiaren Lehen Aroko 474. urtean, Melkorren armadek portuak setiatu eta suntsitu zituzten. Bertako biztanle gehinenak hil edo preso hartuak izan baziren ere, bizirik iraun zuten urriek Balar uhartera edo Zirdanekin Sirion ibaiaren itsasoratzera ihes egin zuten.

## Kanpo estekak

* Datuak: Q14905961
# Egle (Panopeoren alaba)

Egle izeneko greziar mitologiako pertsonaia hau, Panopeoren alaba da. Plutarkoren arabera, Teseok berarekin ezkontzea erabaki zuen, honela, Ariadna, Kretako Minos erregearen alaba, Dia edo Naxos uhartean utziz.

## Kanpo estekak

* Datuak: Q617160
# Eglinton (Derry konderria)

Eglinton, formalki Muff (irlanderaz: An Mhagh) Ipar Irlandako udalerri bat da, Derry konderrian dagoena. 2001eko erroldaren arabera 3.165 biztanle zituen.

## Kanpo estekak

* Datuak: Q853298
* Multimedia: Eglinton, County Londonderry / Q853298
# Egle

Egle, greziar mitologian, (antzinako grezieraz Αἴγλη Aïglê, "dizdira"), Asklepio medikuntzaren jainkoak, Helios jainkoaren alaba zen Lanpeziarekin izan zuen alabetako bat zen, Hermiporen arabera, edo Epionerekin, Sudaren arabera. Esaten zenez, bere izena, giza gorputzaren edertasunetik zetorren osasun ona zuenean, edo medikuei ordaindutako lanorduetatik.

## Izen bereko beste pertsonaia batzuk

* Naiadeen artean ederrena, Zeus eta Neeraren alaba (Virgilio, Bukolikak vi. 20), norekin Helios jainkoak Kariteak izan zituen.
* Heliadeetako bat, Helios eta Klimeneren alabak eta Faetonen arrebak. Euren anaiaren heriotzagatik atsekabeturik, makal edo haltz bihurtuak izan ziren, euren malkoak, anbar bihurtu zirelarik.
* Hesperideetako bat.
* Ninfa bat, Panopeoren alaba, Teseok maitatu zuena, honek, ninfagatik utzi zuelarik Ariadna Dia uhartean.
* Dioniso jainkoaren haurtzainetako bat.
# Egling

Egling Alemaniako udalerria da. Bavaria estatuan kokatuta dago, [[Bad Tölz-Wolfratshausen (barrutia)|Bad Tölz-Wolfratshausen]] barrutian. 2014an 5.400 biztanle zituen 74,05 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q264025
* Multimedia: Egling / Q264025
# Egling an der Paar

Egling an der Paar Alemaniako udalerria da. Bavaria estatuan kokatuta dago, [[Landsberg am Lech (barrutia)|Landsberg am Lech]] barrutian. 2014an 2.216 biztanle zituen 20,77 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q528168
* Multimedia: Egling an der Paar / Q528168
# Ducos (Martinika)

Ducos Frantziar Karibeko itsasoz haraindiko Martinika lurraldeko hiri eta udalerria da. Halaber, Karibeko hiririk garrantzitsuenetariko bat da.
Théodore Ducos ministroaren omenez jarri zioten izena herriari, 1855. urtean. Ordura arte, Trou-au-Chat izena zuen.

## Erreferentziak

* ↑ Berria. Estilo Liburua. .

## Kanpo estekak

* Webgune ofiziala (Frantsesez)
* Datuak: Q1928113
* Multimedia: Ducos / Q1928113
# Duco Telgenkamp

Duco Valentijn Telgenkamp (2002ko uztailaren 17a) Herbehereetako hockey jokalaria da eta aurrelari gisa jokatzen du Hoofdklasse Kampong klubarentzat eta Herbehereetako talde nazionalarentzat.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2023 | Mönchengladbach | 01 ! | Gizonezkoa |

## Erreferentziak

* ↑ «Team Details – Netherlands» tms.fih.ch (International Hockey Federation).
* ↑ Txantiloi:Dutch «Duco Telgenkamp» hockey.nl (Koninklijke Nederlandse Hockey Bond).
# Ducor (Kalifornia)

Ducor Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 616 biztanle ditu, 1,580529 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q3301203
# Ducové

Ducové Eslovakiako udalerri bat da, Piešťanyko barrutian kokatuta. 2,63 km²ko azalera du eta 457 biztanle 2017ko datuen arabera.

## Historia

Idatzizko lehen aipamena 1348. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q910717
* Multimedia: Ducové / Q910717
# Orduen liturgia

Orduen liturgia (latinez: Liturgia horarum) edo eliz-otoitzak (latinez: Officium divinum), kristautasunean, otoitz ofizialen multzoa da, ordu jakin batzuetan egin behar direnak "egun eta gau osoaren joana Jainkoaren gorespenari sagaratzeko". Salmoz, ereserkiz, irakurketetez, bestelako otoitzez eta antifonez osaturik dago. Mezarekin batera, Elizaren jendarteko otoitzaldi nagusia da, eta monasterioetako otoitz-bizitzaren ardatza.
Izen batekin edo bestearekin, mendebaldeko eta ekialdeko tradizioetako eliza kristau ugarik daukate era honetako liturgiarik, hala nola, erromatar katolikoak, ekialdeko katolikoek, ortodoxoak, asiriarrak, anglikanoak eta luteranoak. Erromatar Eliza Katolikoan, Vatikanoko II. Kontzilioaren ondoren, hauek dira otoitzerako ordu kanonikoak:
* Ordu nagusiak
** Matutiak (Matutinum), argitu baino lehen edo egunsentian.
** Gorespenak (Laudes), goizean
** Bezperak (Vesperae), arratsaldean
** Konpletak (Completorium), egunaren amaieran
* Ordu txikiak
** Goizerdikoa (Tertia)
** Eguerdikoa (Sexta)
** Arratsalde-erdikoa (Nona)

## Erreferentziak

* 1 2 Baraiazarra, Luis. Vatikanoko II. Kontzilio Ekumenikoa. Erlijio Kulturaren Bilduma, Deustuko Unibertsitatea, books.google.es (Noiz kontsultatua: 2018-12-29).

## Kanpo estekak

* Datuak: Q45774
* Multimedia: Liturgy of the hours / Q45774
# Orduz kanpoko bisita

Orduz kanpoko bisita (gaztelaniaz, La visita inoportuna) 1868an Eduardo Zamakois euskal margolariak eginiko margolan ezaguna da. Gaur egun Bilboko Arte Ederren Museoan ikus daiteke.

## Deskribapena

Margolariak pasadizo bat hartu du lanaren oinarri gisa. Artista bere tailerrean dago lanean. Aulki luze baten gainean neska modeloa biluzik dago eta, une horretan, norbaitek atean deitu du. Margolaria atean dago, ezorduko bisita agurtzen; bitartean, neska, atera begira, izara batez tapatzen ari da; dena dela, bizkarrez, bere gorputz osoa ikus dezakegu. Atean, sartu nahian dagoen gizona, beltzez jantzita dago eta itxura serioa du, apaiz batena alegia.
Eszena guztiari ironia dario, txantxa bat izango balitz bezala. Margolan umoretsua dela esan dezakegu. Pariseko garaian egina, nahiz eta lan txikia izan, ospea lortu du umoreagatik eta, baita ere, neskaren biluztasunari esker.
Lehen esan dugunez, anekdota artistaren tailerrean gertatzen da, eta espazio hori zehaztasun handiz jasota dago. Modeloaren ondoan bionbo berde bat ikusten dugu eta haren atzean armairu handi bat. Hormetan hiru margolan sumatzen dira baina ez dira ondo ikusten. Atearen gainean aker baten burezurra dago. Lurrean marrazki batzuk sakabanatuta daude. Modeloaren ondoko horman eszena tresneriaren oso objektu desberdinak zamatzen diraː lantza bat, oihalak, estatua txiki bat, altzari bat...
Eszena erditik banatuta, ezkerrekoan margolaria eta bisitariaren arteko elkarrizketa dago; eskuinean, bestetik, modeloa eta tresneria. Margolanaren elementu nagusia modeloaren gorputza dela esan dezakegu. Bere gainean argia zentratzen da eta efektu hori indartzeko neska oihal hori baten gainean eserita dago. Kontrasteaz, ezkerreko eszena askoz ilunagoa da; dena dela, hor ere bi argi-foko deigarriak daudeː batak atearen kolore urdina eta artistaren aurpegia azpimarratzen ditu; bestea, atzeago irekita dagoen beste atetik datorren argia da.
Orokorrean, oso eszena konplexua margotu zuen Zamakoisek. Euskarriaren tamaina txikia kontuan izanda gezurra dirudi hainbeste elementu biltzeko ahalmena izana. Hori guztia dela eta, margolanak nahaspilaren sentipena helarazten du nagusiki.

## Kanpo estekak

* (Gaztelaniaz): Bilboko Arte Ederren Museoaren margolanaren fitxa.
* Datuak: Q28798275
# Ordunte

Ordunte izan daiteke:
* Ordunte ibaia, Burgosko ibaia.
* Ordunteko urtegia, Burgosko urtegia.
* Ordunteko mendilerroa, Burgos, Bizkaia eta Kantabria arteko mendilerroa.
* Ordunteko behor edo Lautzako zaldia, zaldi arraza
# Ordunte (ibaia)

    Artikulu hau ibaiari buruzkoa da; beste esanahietarako, ikus «Ordunte».
Ordunte Burgosko probintziako ibai bat da, Cadaguaren ibaiadarra. 18,4 kilometroko luzera du.
Merindad de Montijan, Ordunteko mendilerroan, Puente de los Llanos iturburuan jaioa, Mena Haraneko Campillo de Mena, Burceña eta Ribota de Ordunte herrixkak zeharkatu ondoren, Nava de Ordunten du bukaera.
Bere ibaiadar nagusiak Garma, Santiago, Las Torcas, Vallondo, Los Hoyuelos, Burceña eta Alisal dira.
Espainiako Sustapen Ministerioak 1928an Bilbori Ordunte eta Cerneja ibaietatik urak ateratzeko eskubidea eman zion eta 1934an Ordunteko urtegia eraiki zuten.

## Erreferentziak

* ↑ chcantabrico.es

## Kanpo estekak

* Datuak: Q9072009
* Multimedia: Ordunte / Q9072009
# Ordunteko urtegia

    Artikulu hau urtegiari buruzkoa da; beste esanahietarako, ikus «Ordunte».
Ordunteko urtegia Burgosko probintziaren iparraldean (Mena Harana) dagoen baina Bilboko Udalaren administraziopean dagoen urtegia da, Bizkaiko hiriburua urez hornitzen duena.
1934an eraiki zuten. 1937an , gerra zibilean, urtegian 3 bomba jarri zituzten eta urteak eman zituzten erreparatzen. 2022. urtean, lehorte bortitz baten ondoren urtegia ur gutxirekin geratu zen.

## Mendilerroa

Zalama eta Kolitza mendien artean Ordunteko mendilerroa dugu, mendebaldetik ekialdera. Urtegiak, mendilerro honen hegoaldeko magaleko urak biltzen ditut.

## Ikus, gainera

* Euskal Herriko urtegien zerrenda

## Kanpo estekak

* (Gaztelaniaz) Orduntezko informazioa Espainiako urtegien webgunean
* Datuak: Q3380130
* Multimedia: Ordunte reservoir / Q3380130
# Ordutegi (argipena)

Ordutegi terminoak erabilera ezberdinak ditu:
* ordutegia, aldiro programatutako ekitaldiak (eskolak, hitzaldiak, lanak) zein egun eta ordutan izango diren zehazten dituen agiri bat:
** eskola ordutegia, eskola bateko ikasle talde batek astean zehar jasotzen dituen lezioak zein gairi buruzkoak eta zein egun eta ordutan izango diren zehazten dituena;
** lan ordutegia, langile batek lanpostura sartu eta ateratzeko orduak, atsedenak ere zehazten dituena;
** garraio ordutegia, garraiobide batek geltoki ezberdinetara heldu eta bertatik irteteko orduak zehazten dituen agiria; adibidez, tren ordutegia eta autobus ordutegia;
** bereziki, kultura ekitaldi, jaialdi eta antzekoetan, ekitaldi bakoitzari buruzko datuak eta zein orduetan izango den zehazten dituen agiriak egitarau izena jasotzen du;
* udako ordutegia, eguzki ordu gehiago erabiltzeko sortutako ordu aldaketa.
# Ordway (Colorado)

Ordway Coloradoko herri bat da. Crowley konderrian kokatua dago. 2010ean 108 biztanle zituen, 1,9980 kilometro koadrotan banatuta.

## Ikus, gainera

* Crowley konderria

## Kanpo estekak

* Datuak: Q1915939
* Multimedia: Ordway, Colorado / Q1915939
# Dodie Smith

Dorothy Gladys "Dodie" Smith (Whitefield, Lancashire, 1896ko maiatzaren 3a - Uttlesford, Essex, 1990eko azaroaren 24a) ingeles eleberrigile eta antzerkigilea izan zen.
Aitarik umezurtz bi urterekin, Old Traffordera joan zen amarekin eta haren familiarekin bizitzera. Bere aitonari esker antzerkira zaletu zen. 1919an Londresera joan zen bizitzera bere amarekin eta haren bigarren senarrarekin, eta 1914an Arte Dramatikoko Errege Akademian sartu zen eta Europan zehar birak egiten zituen aktore-ibilbide bat jarraitu zuen.
1931n, arrakasta handia izan zuen antzezlan bat idatzi zuen, eta harrezkero erregulartasunez argitaratu du.
1940tik Estatu Batuetan bizi izan zen urte batzuetan, senarra kontzientzia-eragozlea baitzen. Ingalaterrarekiko nostalgia da 1948an argitaratutako I Capture the Castle izeneko bere lehen eleberriaren gaia.
The Hundred and One Dalmatians eleberriaren egilea izan zen, Disneyk izenburu berarekin zinemara egokitua.

## Lanak
### Autobiografiak

* Look Back with Love: a Manchester Childhood (1974)
* Look Back with Mixed Feelings (1978)
* Look Back with Astonishment (1979)
* Look Back with Gratitude (1985)

### Eleberriak

* I Capture the Castle (1948)
* The Hundred and One Dalmatians (1956)
* The New Moon with the Old (1963)
* The Town in Bloom (1965)
* It Ends with Revelations (1967)
* The Starlight Barking (1967)
* A Tale of Two Families (1970)
* The Girl from the Candle-lit Bath (1978)
* The Midnight Kittens (1978)

### Antzezlanak

* Autumn Crocus (1931)
* Service (1932)
* Touch Wood (1934)
* Call It a Day (1935)
* Bonnet Over the Windmill (1937)
* Dear Octopus (1938)
* Lovers and Friends (1943)
* Letter from Paris (1952)
* I Capture the Castle (1954)
* These People, Those Books (1958)
* Amateur Means Lover (1961)

### Gidoiak

* The Uninvited (1944), Frank Partosekin
* Darling, How Could You! (1951), Lesser Samuelsekin

## Kanpo estekak

* Datuak: Q449085
# Dodge udalerria, Union konderria (Iowa)

Dodge udalerria Ameriketako Estatu Batuetako Iowa estatuko udalerri bat da, Union konderrian. Azken zentsuaren arabera 208 biztanle zituen.

## Ekonomia

2020ko zentsuaren arabera, Dodge udalerriak 61 etxebizitza zeuden. Per capita diru-sarrerak 27.744 estatubatuar dolar ziren.

## Kanpo estekak

* Datuak: Q10756405
# Dodgeville (Wisconsingo herria)

Dodgeville Ameriketako Estatu Batuetako inkorporatutako herri bat da. Iowa konderrian dago, Wisconsin estatuan. 1.586 biztanle ditu, 90,3 kilometro koadroko azaleran banatuta.

## Ikus, gainera

* Iowa konderrian

## Kanpo estekak

* Datuak: Q5287923
# Dodgeville (Wisconsin)

Dodgeville Ameriketako Estatu Batuetako hiri bat da. Iowa konderrian dago, Wisconsin estatuan. 4.984 biztanle ditu.

## Ikus, gainera

* Iowa konderria

## Kanpo estekak

* Datuak: Q1013664
* Multimedia: Dodgeville, Wisconsin / Q1013664
# Dodge udalerria, Boone konderria (Iowa)

Dodge udalerria Ameriketako Estatu Batuetako Iowa estatuko udalerri bat da, Boone konderrian. Azken zentsuaren arabera 548 biztanle zituen, 48.38 milia karratu (125.3 km$^2$) eremuan.

## Ekonomia

2020ko zentsuaren arabera, Dodge udalerriak 244 etxebizitza zeuden. Per capita diru-sarrerak 47.297 estatubatuar dolar ziren.

## Kanpo estekak

* Datuak: Q2219077
# Dodge udalerria, Dubuque konderria (Iowa)

Dodge udalerria Ameriketako Estatu Batuetako Iowa estatuko udalerri bat da, Dubuque konderrian. Azken zentsuaren arabera 1.441 biztanle zituen, 36.6 milia karratu (95 km$^2$) eremuan.

## Ekonomia

2020ko zentsuaren arabera, Dodge udalerriak 586 etxebizitza zeuden. Per capita diru-sarrerak 29.005 estatubatuar dolar ziren.

## Kanpo estekak

* Datuak: Q1010453